[{"text_idx": "#000001", "text": "SPIN-programmi talveturniir \u2013 suurem kui jalgpalli MM"}, {"text_idx": "#000002", "text": "Detsembri keskel toimus SPIN-programmi hooaega poolitav talveturniir. Rekordilise 37 vo\u0303istkonna ja enam kui 300 noore osalusel peeti viies vanusearvestuses maha 80 kohtumist, milles lo\u0308o\u0308di u\u0308le 180 va\u0308rava."}, {"text_idx": "#000003", "text": "Enim konkurentsi oli 9-11 aastaste poiste arvestuses, kus kahe alagrupi vahel jagunes koguni ku\u0308mme vo\u0303istkonda. Po\u0303nevus sa\u0308ilis mo\u0303lemas viimase vooruni, kus alagrupis A pidid turniiridebu\u0308tandid No\u0303mme Hundid leppima teise kohaga u\u0308ksnes va\u0308ravate vahe alusel, olles seejuures oma va\u0308rava neljas kohtumises puhtana hoidnud. Samuti endale mitte u\u0308htki va\u0308ravat lu\u0308u\u0308a lasknud FC Mahtra Junior Lasnama\u0308elt la\u0308ks finaalis vastamisi oma alagrupi Viimsi FC Spinnerite ees vo\u0303itnud Po\u0303hja-Tallinna klubiga FC Sparta. Vo\u0303rdses vo\u0303itluses sai Sparta lo\u0303puks minimaalse 1:0 vo\u0303idu."}, {"text_idx": "#000004", "text": "12-13 aastaste poiste arvestuses tehti sotid selgeks pisut u\u0308lekaalukamalt. Oma alagrupi la\u0308bisid kaotusteta nii FC Mahtra Juniori vanem vo\u0303istkond kui ka FC Mercurio II Mustama\u0308elt. Taas Tallinna siseasjaks kujunenud finaalis la\u0308ks karikas seekord 3:0 vo\u0303idu ja\u0308rel Lasnama\u0308ele."}, {"text_idx": "#000005", "text": "14-15 aastaste poiste arvestuses vo\u0303imutsesid Ida-Virumaa vo\u0303istkonnad, kellele ja\u0308id mo\u0303lemas alagrupis kaks esikohta. Finaalis alistas rekordilise kuuenda tiitli vo\u0303itnud Black Squad (endise nimega FC Ahtme) Kohtla-Ja\u0308rvelt koguni 5:0 Tigers Narva II-e."}, {"text_idx": "#000006", "text": "Ko\u0303ige pingelisemaks kujunes lo\u0303pp 16-18 aastaste poiste arvestuses. Alagrupi la\u0308bisid kaotusteta nii viiekordne kuldmedalist FC Koplandija Po\u0303hja-Tallinnast kui ku\u0308lalisvo\u0303istkond FC Flora. Seejuures ei suudetud u\u0308ksteist murda kahe u\u0308livo\u0303itlusliku viigima\u0308ngu jooksul. Sama kordus finaalis, kus 1:1 seisul lo\u0303ppesid nii normaal- kui ka lisaaeg. Kiires penaltiseerias olid napilt kindlamad Flora poisid, vo\u0303ites 3:2 ja viies esimese ku\u0308lalistiimina koju SPINi turniiri karika."}]